b'\n_START_ARTICLE_\nMontreuil, Pas-de-Calais\n_START_SECTION_\nGeografija\n_START_PARAGRAPH_\nKraj le\xc5\xbei ob reki Cranche, 10 km stran od Rokavskega preliva, 83 km zahodno od Arrasa.\n_START_SECTION_\nAdministracija\n_START_PARAGRAPH_\nMontreuil je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Beaumerie-Saint-Martin, La Calotterie, Campigneulles-les-Grandes, Campigneulles-les-Petites, Cucq, \xc3\x89cuires, L\xc3\xa9pine, La Madelaine-sous-Montreuil, Merlimont, Nempont-Saint-Firmin, Neuville-sous-Montreuil, Saint-Aubin, Saint-Josse-sur-Mer, Sorrus, Le Touquet-Paris-Plage in Wailly-Beaucamp z 21.603 prebivalci._NEWLINE_Naselje je prav tako sede\xc5\xbe okro\xc5\xbeja, v katerem se poleg njegovega nahajajo \xc5\xa1e kantoni Berck, Campagne-l\xc3\xa8s-Hesdin, \xc3\x89taples, Fruges, Hesdin, Hucqueliers in Parcq s 106.789 prebivalci.\n_START_SECTION_\nZgodovina\n_START_PARAGRAPH_\nMontreuil se prvikrat omenja leta 898 v Annales de Saint-Bertin et de Saint-Vaast kot\xc2\xa0\xc2\xbbmajhen samostan\xc2\xab\xc2\xa0Monasterolium. Leta 988 je pod Hugom Capetom postal pristani\xc5\xa1\xc4\x8de francoske monarhije, tedaj \xc5\xa1e ob obali Rokavskega preliva. Leta 1188 mu je kot komuni bila podeljena ustanovna listina. Pod Karlom IX. je bila v Montreuilu na mestu nekdanjega gradu iz 13. stoletja zgrajena citadela, ki je bila dovr\xc5\xa1ena v letu 1670 pod Vaubanom.'